राज्य सभा के एक मनोनीत सदस्य के रूप में राज्य सभा को संबोधित करls हुए नरगिस दत्त ने सत्यजीत राय और उनके न्यू बेब सिनेमा के समकालीन व्यक्तियों के नजरिए से भारत की गरीबी के बदतर चित्रण पर आक्रोश प्रकट किया। इस चीज को उन्होंने राष्ट्रीय गौरव के अनादर के रूप में देखा। वह व्यक्तित्व, जिसने ‘मदर इंडिया’ शीर्षक को अमर बना दिया, कैसे मानसिक जड़ता के इस स्तर तक चला गया? लगभग उन्हीं दिनों, उस वक्त के सांस्कृतिक तानाशाह मंत्री वसंत साठे ने मेरी फिल्म ‘आक्रीत’ के अन्तरराष्ट्रीय फिल्म समारोहों में शामिल होने पर प्रतिबंध लगा दिया। वरिष्ठ कलाकारों, जिनमें शम्भू मित्रा, पी एल देशपाण्डे और दुर्गा भागवत शामिल थे, ने इस अविवेकी फतवे पर फटकार लगाते हुए प्रधान मंत्री इन्दिरा गांधी को संबोधित एक संयुक्त पत्र लिखा। प्रतिबंध जल्दी ही हटा लिया गया। वसंत साठे ने इसी प्रकार का प्रतिबंध 1980 में ‘घासीराम कोतवाल’ की विदेशी प्रस्तुतियों पर लगा दिया था। उस बार भी इन्दिरा गांधी ने अपने विशेषाधिकार का इस्तेमाल कर उनके निर्णय को खारिज कर दिया।